आईपीएल खिलाड़ियों की नीलामी चार फरवरी को  
इंडियन प्रीमियर लीग के पांचवें सत्र के लिये खिलाड़ियों की नीलामी अगले साल चार फरवरी को होगी। टूर्नामेंट में नौ टीमें 16-16 मैच खेलेगी।
इंडियन प्रीमियर लीग के पांचवें सत्र के लिये खिलाड़ियों की नीलामी अगले साल चार फरवरी को होगी। टूर्नामेंट में नौ टीमें 16-16 मैच खेलेगी। मूल प्रारूप के अनुसार हर टीम एक दूसरे से दो बार भिड़ेगी।  नौ टीमों के पास खिलाड़ियों की नीलामी पर खर्च करने के लिए अतिरिक्त दो करोड़ डॉलर होंगे। कोच्चि टस्कर्स केरल के खिलाड़ी भी नीलामी का हिस्सा होंगे। बीसीसीआई ने पिछले साल सितंबर में इस फ्रेंचाइजी के साथ करार तोड़ दिया था।  आईपीएल संचालन परिषद ने हर टीम के सदस्यों की संख्या 30 से बढाकर 33 कर दी है और विदेशी खिलाड़ी 10 की बजाय 11 होंगे। अंतिम एकादश में हालांकि चार ही विदेशी खिलाड़ी खेल सकेंगे। टूर्नामेंट में चार प्लेआफ मैच अधिक होंगे जो बेंगलूर और चेन्नई में खेले जाएंगे। चार अप्रैल से 27 मई तक होने वाले पांचवें सत्र में 76 मैच खेले जाएंगे।